NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1734/2011

**362a**

# S p o l o č n á s p r á v a

Výboru Národnej rady Slovenskej republiky pre financie a rozpočet, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 172/2004 begin\_of\_the\_skype\_highlightingend\_of\_the\_skype\_highlighting Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov (tlač 362) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 472 z 31. mája 2011 pridelilanávrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 172/2004 begin\_of\_the\_skype\_highlightingend\_of\_the\_skype\_highlighting Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov (tlač 362) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre verejnú správu a regionálny rozvoj
* Výboru Národnej rady Slovenskej republiky pre obranu a bezpečnosť

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 172/2004 begin\_of\_the\_skype\_highlightingend\_of\_the\_skype\_highlighting Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov (tlač 362) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

* Výbor Národnej rady Slovenskej republiky pre financie a rozpočet (uzn. č. 201 zo dňa 14. júna 2011)
* Ústavnoprávny výbor Národnej rady Slovenskej republiky (uzn. č. 234 zo dňa 15. júna 2011)
* Výbor Národnej rady Slovenskej republiky pre verejnú správu a regionálny rozvoj (uzn. č. 93 zo dňa 15. júna 2011)

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* Výbor Národnej rady Slovenskej republiky pre obranu a bezpečnosť(uzn. č. 79 zo dňa 21. júna 2011)

**IV.**

Z uznesenia výboru Národnej rady Slovenskej republiky uvedeného pod bodom III. tejto správy vyplynuli tieto pozmeňujúce a doplňujúce návrhy.

1. **K čl. I bod 1**

V § 3 ods. 8 a 9 sa navrhuje, aby samostatne len Ministerstvo obrany Slovenskej republiky bolo povinné ponúknuť, a to bez protihodnoty, majetok štátu príslušnej obci a nadväzne vyššiemu územnému celku, na území ktorých sa nachádza majetok štátu, o ktorý neprejaví záujem žiadna štátna rozpočtová organizácia alebo štátna príspevková organizácia a ktorého všeobecná hodnota je najviac 3 300 eur. V tejto súvislosti je potrebné uviesť aj to, že v § 1 ods. 1 platného zákona je zavedená spoločná legislatívna skratka „ministerstvo“ pre Ministerstvo obrany Slovenskej republiky a Ministerstvo vnútra Slovenskej republiky. V nadväznosti na uvedené je potrebné upraviť, a tým aj zosúladiť platné a navrhované znenia zákona, napríklad pred prvý novelizačný bod vložiť dva nové novelizačné body takto:

**„1.** V § 1 ods. 1 sa za slová „(ďalej len „ministerstvo“)“ vkladajú slová „ak tento zákon v § 3 ods. 2, 8 a 9 a § 4 ods. 3 neustanovuje inak,“.

**2.** V § 3 ods. 2 sa na konci bodka nahrádza čiarkou a pripájajú sa tieto slová: „pričom Ministerstvo obrany Slovenskej republiky je povinné pri majetku štátu uvedenom v odseku 8 uplatniť najskôr postup podľa odsekov 8 a 9.“.

Doterajšie novelizačné body je potrebné prečíslovať.

Odôvodnenie ?

**Výbor NR SR pre obranu a bezpečnosť**

**Gestorský výbor odporúča neschváliť.**

1. **K čl. I bod 2**

Znenie tohto novelizačného bodu je potrebné upraviť takto:

**„4.** V § 3 ods. 10 sa slová „odseku 6“ nahrádzajú slovami, „odsekov 6 a 8“.“.

Odôvodnenie ?

**Výbor NR SR pre obranu a bezpečnosť**

**Gestorský výbor odporúča neschváliť.**

1. **K čl. I body 3 a 4**

Znenie týchto dvoch novelizačných bodov je potrebné zlúčiť do jedného novelizačného bodu a upraviť takto:

**„5.** V § 3 ods. 12 a 13 uvádzacej vete sa slová „odseku 8“ nahrádzajú slovami „odseku

10“.“.

Doterajšie novelizačné body je potrebné prečíslovať.

Odôvodnenie ?

**Výbor NR SR pre obranu a bezpečnosť**

**Gestorský výbor odporúča neschváliť.**

1. **K čl. I bod 6**

Z dôvodu jednoznačnosti textu a zabránenia možných problémov v aplikačnej praxi, je potrebné navrhované znenie § 4 ods. 3 vypustiť, nakoľko z neho jednoznačne nevyplýva spôsob a ani časové hľadisko, ako bude ďalej správca s týmto prebytočným majetkom štátu nakladať.

Odôvodnenie ?

**Výbor NR SR pre obranu a bezpečnosť**

**Gestorský výbor odporúča neschváliť.**

1. **K čl. I bod 7**

Prechodné ustanovenie § 4b je potrebné sprecizovať a výstižnejšie upraviť takto:

„§ 4b

Prechodné ustanovenie k úpravám účinným od 1. septembra 2011

Na postup pri nakladaní s majetkom štátu v správe Ministerstva obrany Slovenskej republiky vo všeobecnej hodnote najviac 3 300 eur, ktorým sú stavby a pozemky tvoriace so stavbami jeden funkčný celok a ostatné stavby, ktorý slúžil ozbrojeným silám Slovenskej republiky a bol ponúknutý v osobitnom ponukovom konaní pred 1. septembrom 2011, sa vzťahujú ustanovenia tohto zákona účinné do 1. septembra 2011.

Odôvodnenie ?

**Výbor NR SR pre obranu a bezpečnosť**

**Gestorský výbor odporúča neschváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1, 2, 3, 4, 5 hlasovať s návrhom gestorského výboru **neschváliť**.

Gestorský výbor pozmeňujúce a doplňujúce návrhy neodporučil schváliť, nakoľko podľa § 69 zákona č. 350/1996 Z. z. o rokovacom poriadku v znení neskorších predpisov predložené uvedené návrhy nespĺňajú potrebné náležitosti v zmysle legislatívnych pravidiel.

**V.**

Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 172/2004 begin\_of\_the\_skype\_highlightingend\_of\_the\_skype\_highlighting Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov (tlač 362) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 172/2004 begin\_of\_the\_skype\_highlightingend\_of\_the\_skype\_highlighting Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov (tlač 362) **schváliť.**

Predmetná správa výborov Národnej rady Slovenskej republiky o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 172/2004 begin\_of\_the\_skype\_highlightingend\_of\_the\_skype\_highlighting Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov (tlač 362a) bola schválená uznesením gestorského výboru č. 218 z 28. júna 2011. Výbor určil poslankyňu **Zuzanu Aštaryovú** za spoločnú spravodajkyňu výborov.

Súčasne ju poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 28. júna 2011

**Jozef K o l l á r**

**predseda**

**Výboru NR SR pre financie a rozpočet**